  Майя Бывальцева 27-тӥ коньывуонэ, Удмуртилэн кунлыкезлы 100 ар тырмон азьын, Глазкарысь Киров нимо ульчаысь 11 номеро юрт вылын кун но мер ужасьлы Иосиф Наговицынлы сӥзем буре ваён пул усьтӥзы. Со сярысь Глаз ёрослэн тӧроез Вячеслав Сабреков «ВКонтакте» мерлыко вотэсысь бамаз ивортӥз. Буре ваён пул вылын гожтэмын: «Та юртын 1921-тӥ арын толшорысен инвожо толэзёзь Иосиф Алексеевич Наговицынлэн кивалтэмез улсын ужаз Вотской автономной улосвылысь катъёс кылдытӥсь, быдэсъясь но судъясь тӧрлыкъёслэн вылӥ ёзэссы – Вотской автономной улосвыллэн революционной комитетэз». Та ужрад Глаз ёрос понна нимысьтыз инты басьтэ. Иосиф Алексеевич Наговицын – милям улосчимы, вордскиз Глаз ёросэ пырись Омутница гуртын. Со Удмуртилэсь автономизэ кылдытонлэн кутсконаз сылӥз, со удмурт калык понна трос лэсьтӥз. Ми соин данъяськиськом. Милям ужпуммы – со быдӟым адями сярысь тодонлыкез утьыны, сое егит поколенилы кельтыны Вячеслав Сабреков, Глаз ёрослэн тӧроезБуре ваён ужрадэ Иосиф Наговицынлэн внучатой племянницаез, истори тодосъя кандидат Валентина Хазиахметова пыриськиз. Со ӵыжы-выжыез сярысь кӧня ке книгаос гожтӥз. Тодэ вайытом, «Удмурт Кенешлэн» кичӧлтэмезъя Удмуртиын 10 нимо-дано удмуртъёслы сӥзем буре ваён пулъёс усьтыны малпало.  Озьы ик лыдӟе: «Гудыри» газетлэн но Иосиф Наговицынлэн котырес лыдпуссылы сӥзем огъяросси конференци ортчиз Ижкарын Тегъёс: Мерлык Удмуртия Глазкар удмуртъёс буреваён Удмуртилэнкунлыкезлы100ар 100ар  